पाएं अपने शहर की ताज़ा ख़बरें और फ्री ई-पेपरडाउनलोड करें
जिले में मई के महीने में कोरोना संक्रमण बेलगाम रफ्तार से आगे बढ़ रहा है। बुधवार को मिले 324 केसों सहित पहले पांच दिन में नए संक्रमितों की संख्या 2 हजार को पार करके 2048 हो गई है। यानि अप्रैल के मुकाबले कोरोना की रफ्तार 6 गुना हो गई है। अच्छी बात यह है कि कोरोना संक्रमण की चपेट में आए लोग स्वस्थ्य होकर रिकवर हो रहे हैं। बुधवार को 265 लोग रिकवर हुए हैं। पांच दिनों में 965 जने रिकवर होकर स्वस्थ हो चुके हैं।डिप्टी सीएमएचओ डॉ. राजेंद्र कुमार मीना ने बताया कि बुधवार को कुल 324 नए संक्रमित मिले हैं। ब्लॉक अंता में 56, ब्लॉक अटरू में 15, ब्लॉक बारां में 47, ब्लॉक छबड़ा में 48, ब्लॉक छीपाबड़ौद में 7, ब्लॉक किशनगंज में 19, ब्लॉक शाहाबाद में 54 और बारां शहर में 78 नए केस सामने आए हैं।
मई में केसोें की संख्या बढ़ी है। वहीं पहले संक्रमण की चपेट में आए लोग स्वस्थ्य हो रहे हैं।बुधवार को 265 जने स्वस्थ होकर रिकवर हुए हैं। कोरोना की रोकथाम के लिए कई कस्बों और गांवों में जीरो मोबिलिटी के तहत टोटल लॉकडाउन की स्थिति है, ताकि संक्रमण को पूरे समुदाय में फैलने से रोका जा सके। लोगों को होम क्वारेंटीन में ही समुचित उपचार दिया जा रहा है।
जिला अस्पताल में ऑक्सीजन ऑडिट शुरू डिप्टी सीएमएचओ डॉ. मीना ने बताया कि जिला अस्पताल में कोविड वार्ड में भ्रमण कर स्टाफ और मरीज परिजनों से बात की है। जिला अस्पताल में जो लोग भर्ती हैं, उनको आवश्यकता के अनुरूप ऑक्सीजन सप्लाई मिले। मरीज को लगे होने पर ही सप्लाई चालू रहे। आवश्यकता नहीं होने पर मरीजों को अधिक फ्लो से ऑक्सीजन देने से फेफड़ों पर दबाव पड़ता है। परिजनों को समझा रहे थे। गाइड लाइन के अनुरूप उपचार मिले।
जिले के कई क्षेत्रों में जीरो मोबिलिटी निषेधाज्ञा लागू
जिला मजिस्ट्रेट राजेंद्र विजय ने कोविड-19 के अत्यधिक संक्रमण की आशंका के तहत आमजन के स्वास्थ्य की सुरक्षा के लिए भारतीय दंड प्रक्रिया संहिता 1973 की धारा 144 के तहत जिले के विभिन्न क्षेत्रों में माइक्रो कंटेनमेंट घोषित करते हुए 21 मई तक जीरो मोबिलिटी की निषेधाज्ञा के आदेश जारी किए हैं। आदेशों के अनुसार उपखंड बारां के शहरी क्षेत्र शिवाजी कॉलोनी में मैन रोड अटरू रोड से नारेड़ा रोड पानी की टंकी के पास से रौनक किराना स्टोर महिंद्रा वर्कशाप के सामने ट्रांसफार्मर तक संपूर्ण गली व शुभम विद्यालय का सम्पूर्ण गली क्षेत्र तक की परिधि को माइक्रो कंटेनमेंट जोन घोषित करते हुए जीरो मोबिलिटी की निषेधाज्ञा लागू की गई है। इसी तरह उपखंड छबड़ा के ग्रामीण क्षेत्र के ग्राम गूगाेर की परिधि को माइक्रो कंटेनमेंट जोन घोषित करते हुए जीरो मोबिलिटी की निषेधाज्ञा लागू की गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hne_Deva hin_Deva zho_Hant eng_Latn